
Latvijas Darba devēju konfederācija (turpmāk - LDDK) ir izskatījusi Informatīvo ziņojumu "Par skolēnu pārvadājumu turpmāku iekļaušanu reģionālās nozīmes maršrutu tīklā, nodrošinot sabiedriskā transporta pakalpojumu sniegšanas modeļa pilnveidi " (turpmāk - Informatīvais ziņojums).

Informatīvajā ziņojumā tiek apskatīta iespēja turpināt integrēt skolēnu pārvadājumus reģionālās nozīmes maršrutu tīklā, lai optimizētu sabiedriskā transporta pakalpojumu sniegšanu.
Šobrīd skolēniem nozīmīgo reisu īpatsvars kopējā novadu reģionālās nozīmes maršrutu tīklā sastāda 30%, ko plānots palielināt līdz 50% īpatsvaram, vēl vairāk samazinot kopējo pašvaldību nodrošināto skolēnu maršrutu īpatsvaru. Tiek paredzētas dažādas pieejas, piemēram, pašvaldību sadarbību ar pakalpojumu sniedzējiem vai pielāgotus reģionālus maršrutus, kas atbilst skolēnu vajadzībām.
Ziņojumā norādīts, ka skolēnu pārvadājumu pilnīga integrācija reģionālajā tīklā nav iespējama. Tiek izskatītas dažādas pieejas, piemēram, mērķdotācijas un skolēnu mēnešbiļetes, lai mazinātu finansiālo slogu, tiek aicināts turpināt pielāgojumus maršrutos un uzsvērta dialoga nozīme ar pašvaldībām.

Reģionālo pārvadājumu līgumu izpildītajiem, kas ir noslēguši ilgtermiņa līgumus ar ATD par fiksētu km cenu, šādu reisu pārnešana  radīs finansiālus zaudējumus.

Ņemot vērā minēto, LDDK rosina iekļaut Informatīvajā ziņoumā, risinājumu pārvadājumu pakalpojumu sniedzēju zaudējumu novēršanai:
1) atbalstot pašvaldības no valsts budžeta līdzekļiem, lai tās turpinātu rīkot skolēnu pārvadājumu iepirkumus;
vai
2) skolēnu pārvadājumu integrēšanai reģionālo maršrutu tīklā ir jāparedz papildus finansējums, lai kompensētu reģionālo pārvadājumu veicējiem radušos zaudējumus. Saskaņā ar ziņojumu, šobrīd pašvaldībām skolēnu vajadzībām veidoto reisu finansējums pārvadātājiem no valsts budžeta veido aptuveni 4 miljonus eiro gadā.

finansējums pārvadātājiem pašvaldībām skolēnu vajadzībām

veidoto reisu finansējums no valsts budžeta  pārvadātājiem veido aptuveni EUR 4 miljoni gadā.

